als_Latn dik_Latn sag_Latn
Marrëdhëniet me Jashtë
UT është një universitet konkurues në rajon. Vizibiliteti i tij në arenën ndërkombëtare është rritur në saj të nënshkrimit të marrëveshjeve bilaterale, anëtarësimit në rrjete të ndryshme dhe pjesëmarrjes në projekte ndërkombëtare. UT ka nënshkruar marrëveshje të shumta ndërkombëtare, ku numrin më të madh e zënë ato të nënshkruara me Europën Perëndimore, ndërsa pjesa tjetër është nënshkruar me vendet e rajonit e më gjerë.
UT është përfshirë si institucion partner në disa programe bashkëpunimi të Komisionit Europian si Tempus, Erasmus Mundus Action 2, IPA. Projektet Europiane në të cilat UT është partner janë JoinEU-SEE, Basileus, Pacinno, Eureqa, Tempus Interface. Nga implementimi i suksesshëm i këtyre projekteve kanë përfituar të gjitha strukturat e UT. Bursat e fituara nga studentët dhe stafi akademik/administrativ kanë ndikuar ndjeshëm në rritjen e kualifikimit dhe eksperiencës së tyre, në njohjen dhe sigurimin e një literature bashkëkohore të nevojshme për aktivitetin e tyre pedagogjiko-shkencor, si dhe në krijimin e kontakteve institucionale për mundësi bashkëpunimi me Universitete të tjera.
Gjithashtu janë nënshkruar marrëveshje dhe me institucione të ndryshme ndërkombëtare të përfaqësuara në Shqipëri dhe me ambasada të vendeve të ndryshme me seli në Tiranë.
als_Latn als_Latn als_Latn als_Latn